stanford-oval/wikipedia huggingface dataset:
Jätekuilu
Kerrostalojen roskakuilut

Kerrostalon roskakuilu on porraskäytävän seinärakenteen sisällä kulkeva pystysuora kuilu, johon rakennuksen asuinkerroksista voi suljettavan luukun kautta pudottaa talousjätettä suljettuna muovi- tai paperipussiin.
Roskakuilun keksijänä pidetään ruotsalaisarkkitehti Sven Wallanderia, joka sai idean matkallaan New Yorkiin vuonna 1920. Vuonna 1923 asennettiin ensimmäinen tällainen roskakuilu uuteen kerrostaloon Tukholman Valhallavägenillä. Wallander haki keksinnölleen patenttia vuonna 1930 ja sai sen 1934. Roskakuilua alkoi kerrostalotuotannossaan suosia etenkin suuri vuokratalorakentaja HSB (Hyresgästernas sparkasse- och byggnadsförening), jonka toimitusjohtaja Wallander oli. HSB toimi Wallanderin johdolla muutenkin erilaisten uusien kerrostaloasumiseen liittyvien ratkaisujen, kuten pyykkitupien ja kylpyhuoneiden edelläkävijänä. Roskakuilut alkoivat nopeasti yleistyä 1930-luvulla, ja patentista saaduilla tuloilla HSB saattoi parantaa asuinalueidensa palveluja muun muassa päiväkoteja rakentamalla.
Ruotsista roskakuilut levisivät ainakin Itävallan ja Itä-Saksan kerrostalorakentamiseen. Roskakuiluja rakennettiin myös suomalaisiin kerrostaloihin 1930-luvulta alkaen, mutta niiden hajuhaitat, tupakantumppien aiheuttamat tulipalot ja tukkeutumisongelmat aiheuttivat niiden poistamisen vähitellen käytöstä. Helsingin kantakaupungilla oli vielä 1960- ja 1970-lukujen vaihteessa järjestely, jossa jätepussit tiputettiin kerroksista jätekuiluun jäteluukkujen kautta, eikä niitä ollut tarvetta viedä pihan roskakatokseen. Talonmies poltti kerran viikossa kertyneet jätteet ja lämmöllä lämmitettiin kerrostaloja.[lähde? ] Nykyisin jätekuilujen käyttö on monissa maissa jopa lailla kiellettyä.
Ruotsissa roskakuiluja on käytetty ja kehitetty pidempään muun muassa varustamalla alapuoliset jätehuoneet ”säkkikaruselleilla”, jotka tuovat kuilun alle uuden säkin edellisen täytyttyä ja sulkevat täyden säkin hajuhaittojen pienentämiseksi. Nykyisin roskakuilut ovat Ruotsistakin vähenemässä, koska ne eivät enää sovellu nykyisiin lajitteluvaatimuksiin. Käytöstä poistettuja roskakuiluja ja niiden alla sijaitsevia jätehuoneita voidaan käyttää rakennusten saneerauksessa sähköjohtimien reititykseen.
Kerrostalojen roskakuilut > Jätteiden imujärjestelmät

Painovoimaisten roskakuilujen kehittyneempi muoto ovat alipaineeseen eli imuun perustuvat jätteidenkuljetusjärjestelmät (ruots. sopsug, engl. automated vacuum waste collection system, AVAC), joissa jätepussit voivat kulkea myös vaakasuuntaan. Näin voidaan rakentaa suurempia rakennuskomplekseja ja kokonaisia yhdyskuntia palvelevia automaattisia jätteidenkeruuputkistoja. Suomalainen Puzair Oy (nyk. Puztec) toimitti Pekingin olympialaisten kongressikeskukseen putkikuljetusjärjestelmän, jossa biojäte kulkee 29 jäteasemalta alipaineen voimalla keskitettyyn keräyspaikkaan yhteensä 1,7 kilometrin pituista putkistoa pitkin. Suomessa tällaisia järjestelmiä on ainakin Espoon Ison Omenan ja Helsingin Kampin kauppakeskuksissa sekä Vantaan Kivistön asuntomessualueella, Espoon Suurpellossa ja Helsingin Kalasatamassa..
Purkurännit

Tilapäistä jätekuilua eli purkuränniä käytetään kerrostalojen putkiremonteissa ja muissa rakennusten kunnostustöissä purkujätteen siirtämiseksi katutasossa odottavaan siirtolavaan tai muuhun keräyssäiliöön. Se rakennetaan peräkkäin koottavista tai teleskooppisesti jatkettavista, noin metrin läpimittaisista muovi- tai metalliputkista. Kuilu voi olla yhdestä paikasta syötettävä tai haaroitettu, jolloin siihen voidaan pudottaa jätettä useista kerroksista.
Get the Party Started

| ”Get the Party Started” Pink |
| --- | --- | --- |

Singlen tiedot
 Albumilta: Missundaztood
 Äänitetty : Kesäkuu 2001
 Julkaistu: 9. lokakuuta 2001
 Formaatti: CD Single, maxi single
 Tuottaja(t): Jonas Jeberg, Harvey Mason, Jr.
 Tyylilaji: dancepop
 Kesto: 03.11
 Levy-yhtiö: Arista
Pinkin muut singlet
| ”Lady Marmalade” 2001 | ”Get the Party Started” 2001 | ”Don't Let Me Get Me” 2002 |
Get the Party Started on yhdysvaltalaisartisti Pinkin kappale joka julkaistiin hänen toisen, Missundaztood-studioalbumin ensimmäisenä singlenä 9. lokakuuta 2001. Kappaleen sanoitti ja tuotti Linda Perry. Siitä tuli kansainvälinen hitti ja se saavutti sijoituksia kymmenen parhaan joukossa monissa valtioissa. Se oli Pinkin siihen aikaan myydyin kappale. Kappale sai pääosin positiivisia vastaanottoja musiikkikriitikoilta ja singlen julkaisun jälkeen vahvistettiin tieto siitä, että Pink julkaisee pian Missundaztoodin.
Käännös suomeksi
Get You

|  Get You |
| --- | --- |
 Aleksei Vorobjov esittämässä kappaletta vuoden 2011 Eurovision laulukilpailussa.
Kappaleen tiedot
Esittäjä(t):  Aleksei Vorobjov
Tyylilaji:  pop
Säveltäjä(t):  Alexej Vorobjov RedOne AJ Junior Bilal Hajji Eric Sanicola
Sanoittaja(t):  Alexej Vorobjov RedOne AJ Junior Bilal Hajji Eric Sanicola
Euroviisutiedot
Vuosi:  2011
Maa:  Venäjä
Kieli:  englanti, venäjä
Sijoitus:  16.
Pisteet:  77
Sijoitus semifinaalissa:  9.
Pisteet semifinaalissa:  64
Sanat:  sanoitus
Get You on Aleksei Vorobjovin esittämä kappale, joka edusti Venäjää vuoden 2011 Eurovision laulukilpailussa Saksan Düsseldorfissa.
Kappale kilpaili Euroviisujen ensimmäisessä semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 25. maan joukosta 16. sijalle.
Geely Xingrui

| Geely Xingrui |
| --- | --- |

Valmistustiedot
Valmistusmaa:   Kiina
Valmistaja:  Geely
Valmistusvuodet:  2020–
Korimalli:  4-ovinen sedan
Luokka:  D-segmentti
Teknisesti samankaltaisia:  Geely Xingyue Geely Xingyue L Lynk & Co 01 Lynk & Co 02 Lynk & Co 03 Lynk & Co 05 Polestar 2 Volvo C40 Volvo XC40
Tekniset tiedot
Pohjalevy:  CMA
Moottori:  R4
Iskutilavuus:  2,0 l
Polttoaine:  bensiini
Vetotapa:  etuveto
Vaihteisto:  7-vaihteinen kaksoiskytkin
Geely Xingrui on Geelyn vuodesta 2020 lähtien valmistama ylemmän keskiluokan automalli.
Malli esiteltiin Shanghain autonäyttelyssä syyskuussa 2020. Se perustuu samalle CMA-pohjalevylle kuin esimerkiksi Volvo XC40. Moottorina on turboahdettu 2,0-litrainen bensiinimoottori ja voimansiirtona seitsemänportainen kaksoiskytkinvaihteisto.
Aiheesta muualla

Kuvia tai muita tiedostoja aiheesta Geely Xingrui Wikimedia Commonsissa
Geely Xingyue

| Geely Xingyue |
| --- | --- |

Valmistustiedot
Valmistusmaa:   Kiina
Valmistaja:  Geely
Valmistusvuodet:  2019–
Muut nimet:  Geely Tugella
Korimalli:  5-ovinen crossover
Luokka:  J-segmentti
Teknisesti samankaltaisia:  Geely Xingrui Geely Xingyue L Lynk & Co 01 Lynk & Co 02 Lynk & Co 03 Lynk & Co 05 Polestar 2 Volvo C40 Volvo XC40
Tekniset tiedot
Pohjalevy:  CMA
Moottori:  R3 R4
Iskutilavuus:  1,5–2,0 l
Polttoaine:  bensiini
Vetotapa:  etuveto neliveto
Vaihteisto:  8-vaihteinen automaatti 7-vaihteinen kaksoiskytkin
Geely Xingyue on Geelyn vuodesta 2019 lähtien valmistama crossover-tyyppinen automalli. Kiinan ulkopuolisilla markkina-alueilla mallia myydään nimellä Geely Tugella.
Xingyue esiteltiin keväällä 2019. Malli perustuu samalle CMA-pohjalevylle kuin esimerkiksi Volvo XC40. Moottoreina ovat niin ikään Volvolta peräisin olevat kolmesylinterinen 1,5-litrainen ja nelisylinterinen 2,0-litrainen bensiinimoottori. Pienemmän moottorin yhteydessä voimansiirtona on seitsemänportainen kaksoiskytkinvaihteisto, suuremmassa kahdeksanportainen automaattivaihteisto. 2,0-litrainen on saatavana myös nelivetoisena.
Aiheesta muualla

Kuvia tai muita tiedostoja aiheesta Geely Xingyue Wikimedia Commonsissa
Geelong

| Geelong |
| --- | --- |
 Geelong vuonna 2010
 Geelong
 Koordinaatit: 38°9′S, 144°21′E 
Valtio:  Australia
Osavaltio:  Victoria
Paikallishallintoalue:  Suur-Geelong
Pinta-ala:  
 – Kokonaispinta-ala:  918,79 km²
Väkiluku (2014):  184 182
 – Väestötiheys:  200,4 as./km²
Infobox OKVirheellinen NIMI-arvo: 
Geelong on kaupunki Victorian osavaltiossa Australian kaakkoisrannikolla. Kaupungissa on 182 182 (2014) asukasta ja 221 515 City of Greater Geelong -paikallishallintoalueella (Local Government Area). Geelong sijaitsee Corio Bayssa, 75 km päässä Melbournesta. Kaupunkeja yhdistää kolmikaistainen moottoritie.
Geelong on merkittävä satamakaupunki. Suurimmat teollisuuslaitokset ovat Shellin öljynjalostamo, Alcoa of Australian alumiinisulatto ja Fordin tehdas.
Kaupungin yliopisto, Deakin University, perustettiin vuonna 1994.
Vuoden lämpimintä aikaa on tammikuu ja helmikuu, jolloin keskimääräinen ylin lämpötila on 23 °C. Viileintä on heinäkuussa, jolloin keskimääräinen alin jää viiden asteen vaiheille. Sadetta saadaan melko tasaisesti ympäri vuoden 30-50 mm kuukaudessa.
Aiheesta muualla

Kuvia tai muita tiedostoja aiheesta Geelong Wikimedia Commonsissa
Gay & Lesbian Alliance Against Defamation

| GLAAD |
| --- | --- |

Perustettu:  1985
Tyyppi:  kansalaisjärjestö
Päämaja:  New York City, New York
Toiminta-alue:  Yhdysvallat
Puheenjohtaja:  Sarah Kate Ellis
Aiheesta muualla
Sivusto
Infobox OKNimi-testi OK: 
GLAAD on vuonna 1985 perustettu järjestö, joka pyrkii vaikuttamaan tiedotusvälineiden seksuaali- ja sukupuolivähemmistöistä antamaan kuvaan. Se työskentelee media-ammattilaisten kanssa antaakseen näille asianmukaista tietoa seksuaali- ja sukupuolivähemmistöistä ja pyrkii oikaisemaan loukkaavia esityksiä. Alun perin järjestön tarkoituksena oli vastustaa New York Postin tapaa uutisoida AIDSista. Toiminta laajeni sittemmin valtakunnalliseksi. Vuonna 1992 GLAAD pääsi Entertainment Weeklyn "Hollywood's 100 Most Powerful Entities" -listaukseen.
GLAAD jakaa GLAAD-mediapalkintoja homoystävällisyydestä mediassa ja viihteessä.
Vuoteen 2013 asti järjestön virallinen nimi oli Gay & Lesbian Alliance Against Defamation.
Aiheesta muualla

Viralliset sivut (englanniksi)
George Thomson

George Morgan Thomson, Monifiethin paroni Thomson (16. tammikuuta 1921 – 3. lokakuuta 2008) oli brittiläinen poliitikko.
Thomson palveli Royal Air Forcessa vuosina 1941–1946 ja toimi Forward-lehden toimittajana vuosina 1946–1956. Hän aloitti poliittisen uransa Työväenpuolueessa, mutta siirtyi 1980-luvulla siitä eronneeseen Sosiaalidemokraattiseen puolueeseen, joka yhdistyi vuonna 1988 Liberaalipuolueen kanssa Liberaalidemokraattiseksi puolueeksi.
Thomson otettiin Privy Councilin jäseneksi vuonna 1966, ja hän sai elinikäisen päärinarvon vuonna 1977.
Thomson oli parlamentin jäsenenä vuodesta 1952–1973. Hän toimi mm. Lancasterin kreivikunnan kanslerina (1966–1967, 1969–1970), Kansainyhteisön suhteista vastaavana ministerinä (1967–1968) ja salkuttomana ministerinä (1968–1969).
Gay (kappale)

| ”Gay” Benjamin |
| --- | --- | --- |

Singlen tiedot
 Julkaistu:  2. heinäkuuta 2022 (YouTube)  8. heinäkuuta 2022 (suoratoisto) 
 Formaatti: digitaalinen
 Tekijä(t): Atso Soivio Benjamin Peltonen Maija Vilkkumaa Iivari Suosalo Joonas Keronen
 Tuottaja(t): Atso Soivio
 Tyylilaji: pop
 Kesto: 02.52
 Levy-yhtiö: Warner Music Finland
Benjaminin muut singlet
| ”N-Y-T” 2022 | ”Gay” 2022 | ”Hoida mut” 2023 |
Gay on suomalaisen Benjaminin kesällä 2022 julkaistu kappale. Kappaleella lainataan Maija Vilkkumaan ”Ei”-kappaleen kertosäettä. Kappaleen on tuottanut Atso Soivio ja sen ovat kirjoittaneet Soivion ja Benjaminin itsensä lisäksi Maija Vilkkumaa, Iivari Suosalo ja Joonas Keronen.
Kappaleesta julkaistiin Helsinki Priden alla 30. kesäkuuta 2022 kertosäe TikTok-palvelussa, jossa se alkoi levitä nopeasti. Samalla yleisö alkoi vaatia kuultavaksi kappaleesta kokonaista versiota. Kappaleen tekeminen oli aloitettu jo 1,5 vuotta aiemmin, mutta kertosäettä julkaistaessa siitä puuttui kuitenkin kokonaan vielä toinen säkeistö. Perjantaina 1. heinäkuuta 2022 Benjamin kirjoitti itse toisen säkeistön, jonka jälkeen kappale äänitettiin loppuun, miksattiin ja masteroitiin valmiiksi. Saman päivän iltana kappaleelle kuvattiin vielä Kaverikarimin ohjaama musiikkivideo. Musiikkivideo julkaistiin Benjaminin YouTube-kanavalla seuraavana aamuna 2. heinäkuuta 2022. Spotifyssa ja muissa suoratoistopalveluissa kappale julkaistiin 8. heinäkuuta 2022.
”Gay” nousi YouTube-julkaisunsa jälkeen palvelussa Suomen katsotuimpien videoiden ja kuunnelluimpien kappaleiden ensimmäiselle sijalle.
Benjamin on kertonut, että kertosäkeessä laulettava kohta ”ja Päivin silmät on sumeat jo” ei viittaa suoraan poliitikko Päivi Räsäseen, vaan sillä viitataan yleisesti sulkeutuneeseen ja ahdasmieliseen, valittavaan henkilöön (vrt. yhdysvaltalainen Karen-sanonta).
Aiheesta muualla

Kappaleen musiikkivideo YouTubessa
Ford Transit (2013)

Seitsemännen sukupolven Ford Transitia on valmistettu vuodesta 2013 lähtien.
Ford Transit VII (2013–)

| Ford Transit VII |
| --- | --- |

Valmistustiedot
Valmistusmaa:   Turkki  Yhdysvallat
Valmistaja:  Ford
Konserni:  Ford Motor Company
Valmistusvuodet:  2013–
Korimalli:  pakettiauto pikkubussi lava-auto
Edeltäjä:  Ford Econoline Ford Transit VI
Teknisesti samankaltaisia:  Ford Transit Custom
Iskutilavuus:  2,2–3,7 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 6-vaihteinen automaatti
Seitsemännen sukupolven Ford Transit -mallistossa on kaksi erikokoista mallia. Keskikokoinen, etuvetoinen Transit Custom esiteltiin vuonna 2012 Englannissa ja suurempi takavetoinen Transit Detroitin autonäyttelyssä tammikuussa 2013.
Takavetoisen Transitin kehittivät yhteistyössä Fordin Euroopan ja Pohjois-Amerikan suunnitteluosastot. Pohjois-Amerikan markkinoilla takavetoinen Transit korvasi Ford Econolinen.
Pakettiauton koripituuksia on Suomessa tarjolla kolme (L2, L3, L4) ja -korkeuksia kaksi (H2, H3) kappaletta. Linja-automallin saa Suomessa vain keskipitkällä (L3) ja pisimmällä (L4) koripituudella. Keskipitkä linja-auto on aina keskikorkea (H2) ja pitkä korkea (H3). Istuimia on 14–18 henkilölle korimallista riippuen.
Suomeen tuodaan ainoastaan 2,2-litraista Duratorq TDCi -dieselmoottoria kahdella tehovaihtoehdolla (125/155 hv). Pienintä 100-hevosvoimaista versiota ei ole Suomen tuontiohjelmassa. Voimansiirtona on kuusivaihteinen manuaalivaihteisto. Muualla tarjolla ovat myös 2,3-litrainen Duratec-bensiinimoottori, 3,2 ja 2,4 litran TDCi:t sekä vain Pohjois-Amerikassa 3,5 EcoBoost- ja 3,7 Ti-VCT V6 -bensiinimoottorit. Kuusivaihteinen automaattivaihteisto on saatavana ainoastaan Pohjois-Amerikan markkinoilla.
Suomessa pakettiauton varustetasot ovat ECOnetic ja Trend.
ECOneticissa on vakiona kuljettajan turvatyyny, ABS-jarrut, ESP, sähköikkunat, 16 tuuman teräsvanteet, kauko-ohjattava keskuslukitus, ajotietokone, lämmitettävä kahdeksassa suunnassa säädettävä kuljettajan istuin, radio, Bluetooth-järjestelmä, päiväajovalot, ohjauspyörän kallistuksen ja etäisyyden säätö, lämmitettävät sähköpeilit ja ikkunaton liukuovi matkustajan puolella.
Trendissä on lisäksi pölykapselit, sumuvalot, CD-soitin, Ford SYNC -hätäaputoiminto, manuaali-ilmastointi, nahkaverhoiltu ohjauspyörä ja vaihteenvalitsimen nuppi sekä vakionopeudensäädin.
Transitin pikkubussiversiossa on turvaverhot, jotka suojaavat kaikkien viiden istuinrivin matkustajia. Verho on pituudeltaan 4,5 metriä, ja sen on sanottu olevan maailman suurin turvatyyny.
Aiheesta muualla

Kuvia tai muita tiedostoja aiheesta Ford Transit (2013) Wikimedia Commonsissa
George Tiller

| George Tiller |
| --- | --- |

Henkilötiedot
Syntynyt: 8. elokuuta 1941 Wichita, Kansas, Yhdysvallat
Kuollut: 31. toukokuuta 2009 (67 vuotta) Wichita, Kansas
Ammatti:  aborttilääkäri
George Tiller (8. elokuuta 1941 – 31. toukokuuta 2009) oli Yhdysvalloissa tunnettu aborttilääkäri, joka asui Kansasin Wichitassa. Tiller tuli tunnetuksi siitä, että hän teki myös niin sanottuja myöhäisiä abortteja, jopa 20. raskausviikon jälkeen.
Tiller ammutiin Wichitassa kirkossa jumalanpalveluksen aikana 31. toukokuuta 2009. Muutaman tunnin kuluttua poliisi otti kiinni ampujaksi epäillyn 51-vuotiaan Scott Roeder -nimisen miehen,ja häntä vastaan nostettiin murhasyyte. Roeder todettiin syylliseksi 29. tammikuuta 2010, ja hän sai 50 vuoden vankeusrangaistuksen. Tämä on pisin vankeusrangaistus, joka Kansasin lakien mukaan voidaan antaa.
Tiller oli yritetty surmata jo aiemminkin, sillä hänen  klinikkansa joutui vuonna 1985 pommi-iskun kohteeksi, ja 19. elokuuta 1993 Shelley Shannon ampui Tilleria molempiin käsiin lähellä Wichitan klinikkaa. Ampuja sai teosta 11 vuoden vankilatuomion.
Frederick Keeping

| Mitalit> Maa:   Yhdistynyt kuningaskunta.Miesten ratapyöräily. Olympialaiset  | Mitalit> Maa:   Yhdistynyt kuningaskunta.Miesten ratapyöräily. Olympialaiset  | Mitalit> Maa:   Yhdistynyt kuningaskunta.Miesten ratapyöräily. Olympialaiset  | Maa:   Yhdistynyt kuningaskunta> Miesten ratapyöräily. |
| --- | --- | --- | --- |
|  Hopeaa | Ateena 1896 | 12 tunnin ajo |  |
Frederick Keeping (11. elokuuta 1867 Pennington, Hampshire – 21. helmikuuta 1950 Lymington, Hampshire) oli brittiläinen ratapyöräilijä ja olympiamitalisti. Hän kilpaili Ateenan olympialaisissa 1896, joissa hän osallistui 12 tunnin kisaan ja 333 metrin pituiseen aika-ajoon. Aika-ajossa Keeping oli jaetulla viidennellä sijalla yhdessä kahden muun pyöräilijän kanssa, mutta 12 tunnin kilpailussa hän sijoittui toiseksi ollen vain yhden kierroksen Adolf Schmalin perässä. Vaikka Keepingiä syytettiin tuolloin kielletystä ammattilaisuudesta yhdessä Edward Battelin kanssa, hän sai pitää mitalinsa.
Käännös suomeksi
Giofyrákia

| Giofyrákia Γιοφυράκια |
| --- | --- |
 Giofyrákia
 Koordinaatit: 35°18′40″N, 25°5′30″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010302
Väkiluku (2011):  618
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Giofyrákia (kreik. Γιοφυράκια; transl. myös Giofirákia) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Giofyrákia on osa Voútesin kyläyhdyskuntaa. Kylän väkiluku on 618 (vuonna 2011).
Giofyrákian kylä sijaitsee noin kahdeksan kilometriä länsilounaaseen Iraklionin keskustasta. Se on nykyisin Iraklionin esikaupunkeja. Kylässä sijaitsevat muun muassa Kreetan yliopiston luonnontieteiden ja lääketieteiden kampusalue sekä Iraklionin yliopistollinen keskussairaala.
Gionatha Spinesi

Gionatha Spinesi (s. 9. maaliskuuta 1978 Pisa, Toscana) on italialainen jalkapalloilija. Hän on pituudeltaan 185-senttimetrinen ja oli pelipaikaltaan hyökkääjä. Hän edusti Serie A:ssa Baria ja Cataniaa. Hän lopetti pelaajauransa vuonna 2009.
Spinesi pelasi Serie A:ssa kaikkiaan 115 ottelua, joissa hän teki 33 maalia, ja Serie B:ssä 212 ottelua, joissa hän teki 96 maalia. Hän oli 22 maalillaan Serie B:n paras maalintekijä kaudella 2004–2005, jolloin hän edusti Arezzoa.
Spinesi aloitti uransa synnyinkaupunkinsa seurassa, Pisassa. Marraskuussa 1995 hän siirtyi milanolaiseen suurseuraan, Internazionaleen, muttei päässyt tekemään debyyttiään seuran ykkösjoukkueessa. Tammikuussa 1997 Inter myi hänet sarjatasoa alemmas Serie B:n Castel di Sangroon. Vaikka pikkuseurassa vietetyt kaksi kautta eivät menneet Spinesiltä erityisen hyvin, kiinnostui Serie A -seura Bari hänestä, ja hän siirtyi Bariin kesäkuussa 1998. Barin riveissä Spinesi vietti kuusi kautta ja teki myös pääsarjadebyyttinsä Gallettin paidassa. Spinesi jätti seuran helmikuussa 2004, kun seurajohto ei päässyt yhteisymmärrykseen hänen sopimuksensa jatkamisesta. Uudeksi seuraukseen hän valitsi Serie B:n nousijajoukkueen, Arezzon, jolle hän teki ensimmäisen kautensa aikana 22 maalia ja voitti niillä sarjan maalikuninkuuden. Kaudeksi 2005–2006 Spinesi seurasi Arezzon valmentajaa Pasquale Marinoa Cataniaan. Spinesin kausi oli vielä edellistäkin parempi, hän oli 23 maalillaan avainpelaajia Catanian noustessa Serie A:han.
Spinesi pelasi Italian alle 18- ja alle 21-vuotiaiden maajoukkueissa.
George Boateng

| 0 | 1 | 2 |
| --- | --- | --- |

Henkilötiedot
Koko nimi: George Boateng
Syntymäaika: 5. syyskuuta 1975 (ikä 49) 
Syntymäpaikka: Nkawkaw, Ghana
Pelipaikka: keskikenttäpelaaja
Pituus: 175 senttimetriä
Seura
Seura: Nottingham Forest FC
Pelinumero: 7
Seurat
| Vuodet | Seura | O (M) |
| 1994-95 1995-98 1998-99 1999-02 2002- | Excelsior Rotterdam Feyenoord Coventry City Aston Villa Middlesbrough | 9 (0) 68 (1) 46 (5) 103 (4) 154 (6) |
Maajoukkue
| 2001- | Alankomaat | 4 (0) |
 Seurajoukkueuran tilastot kattavat vain kansalliset sarjat, päivitetty 16. toukokuuta 2007.  Maajoukkueuran tilastot päivitetty Heinäkuu 2006.
George Boateng (s. 5. syyskuuta 1975 Nkawkaw, Ghana) on alankomaalainen jalkapalloilija, joka edustaa Nottingham Forestia. Pelipaikaltaan Boateng on keskikenttäpelaaja.
Boateng aloitti ammattilaisuransa vuonna 1994 Excelsior Rotterdamissa, josta siirtyi Feyenoordiin seuraavana vuonna. Noin 70 liigaottelun jälkeen hollantilainen siirtyi 220 000 punnalla englantilaiseen Coventry Cityyn. Gordon Strachanin alaisuudessa Boateng pelasi puolustavana keskikenttäpelaajana ja auttoi joukkueensa Valioliigassa sijalle 15.
Seuraavalla kaudella Boateng kaupattiin Aston Villaan 4,5 miljoonalla punnalla. Yhteensä 131 ottelua (103 liigassa) Aston Villassa pelannut johdatti birminghamilais-joukkueen FA Cupin loppuotteluun, jossa Chelsea oli kuitenkin parempi numeroin 2–0. Kaudella 2001–02 Boateng ei ollut enää manageri Graham Taylorin suosiossa ja kesällä hänet myytiin Middlebroughiin 5 miljoonalla punnalla.
Kauden 2002–03 avauspelissä Southamptonia vastaan Boateng pelasi ensimmäistä kertaa täydet minuutit uudessa seurassaan. Vuonna 2004 Middlesbrough voitti liigacupin.
Alankomaiden jalkapallomaajoukkueessa Boateng debytoi marraskuussa 2001 1–1 tasapeliin päättyneessä ottelussa Tanskaa vastaan. Yhteensä Boateng on edustanut maajoukkuetta 4 kertaa.
Aiheesta muualla

Soccerbase.com  (Arkistoitu – Internet Archive)
Boatengin kotisivut
Joosef Ferdinand (Itävallan arkkiherttua)

| Joosef Ferdinand |
| --- | --- |
 Itävallan arkkiherttua
 
Syntynyt:  24. toukokuuta 1872 Salzburg, Itävalta-Unkari
Kuollut:  28. elokuuta 1942 (70 vuotta) Wien, Natsi-Saksa
Suku:  Habsburg
Isä:  Ferdinand IV
Äiti:  Alicia
Uskonto:  roomalaiskatolisuus
Joseph (Joosef) Ferdinand (24. toukokuuta 1872 Salzburg – 28. elokuuta 1942 Wien) oli Itävalta-Unkarin arkkiherttua ja kenraali, joka toimi komentajana ensimmäisessä maailmansodassa.
Suku

Joosef Ferdinand oli Toscanan suurherttua Ferdinand IV:n ja Bourbon-Parman prinsessa Alice "Alix" (1849–1935), joka oli Parman herttua Kaarle III:n tytär, poika.
Ennen maailmansodan syttymistä hän oli Itävalta-Unkarin armeijan sotamarsalkkaluutnantti ja toimi kolmannen jalkaväkidivisioonan komen tajana Linzissä.
Sotilasura

Sodan alussa hän palveli kenraali Brudermanin komentamassa kolmannessa armeijassa, kunnes hänet 30. syyskuuta 1914 nimitettiin neljännen armeijan komentajaksi jalkaväenkenraaliksi ylennettynä. Joosef Ferdinandin joukot osallistuivat puolustustaisteluihin Galitsiassa ja sittemmin Volyniassa, mutta niiden menestys oli heikkoa. Syyskuussa 1915 suoritettu suuri hyökkäysoperaatio epäonnistui surkeasti. Venäläisten 4. kesäkuuta 1916 käynnistämä niin sanottu Brusilovin hyökkäys murskasi kokonaan kaksi Joosef Ferdinandin komentamista armeijakunnista Lutskissa ja operaation kahden ensimmäisen päivän aikana hän menetti 130 000 miestä kuolleina tai vangeiksi antautuneina. Hieman aiemmin kenraalieverstiksi ylennetyn arkkiherttuan komentajanura päättyi käytännössä tähän, sillä Itävalta-Unkarin liittolainen Saksa vaati hänen hyllyttämistään sotilaallisen katastrofin vuoksi. Hän toimi kuitenkin vielä 1917–1918 ilmavoimien johdossa.
Avioliitot

Hän solmi morganaattisen avioliiton vuonna 1921 Rosa Kaltenbrunnerin (1878–1929) kanssa. Liitto oli lapseton ja pari erosi vuonna 1928.
Vuonna 1929 Joosef Ferdinand avioitui toisen kerran Gertrude Tomanekin (1902–1997) kanssa. Heille syntyi kaksi lasta:
Claudia Maria Teresia von Habsburg-Lothringen (s. 1930), naimaton ja ilman jälkeläisiä
Maximilian Franz Joseph Karl Otto Heinrich von Habsburg-Lothringen (s. 1932 - huhtikuu 2024), avioitui Lontoossa 1961 Doris Williamsin (s. 1929) kanssa. Tytär Maria Camilla von Habsburg-Lothringen (s. 1962) naimaton ja ilman jälkeläisiä